CELEX: 31984S0207
Language: el
Date: 1984-01-25 00:00:00
Title: Απόφαση αριθ. 207/84/ΕΚΑΧ της Επιτροπής της 25ης Ιανουαρίου 1984 για τον καθορισμό των τροποποιημένων ποσοστών μειώσεως για το πρώτο τρίμηνο του 1984 σύμφωνα με την απόφαση αριθ. 2177/83/ΕΚΑΧ περί παρατάσεως του συστήματος επιτηρήσεως και ποσοστώσεων παραγωγής για ορισμένα προϊόντα των επιχειρήσεων σιδήρου και χάλυβα

Avis juridique important

|

31984S0207

Απόφαση αριθ. 207/84/ΕΚΑΧ της Επιτροπής της 25ης Ιανουαρίου 1984 για τον καθορισμό των τροποποιημένων ποσοστών μειώσεως για το πρώτο τρίμηνο του 1984 σύμφωνα με την απόφαση αριθ. 2177/83/ΕΚΑΧ περί παρατάσεως του συστήματος επιτηρήσεως και ποσοστώσεων παραγωγής για ορισμένα προϊόντα των επιχειρήσεων σιδήρου και χάλυβα  

Επίσημη Εφημερίδα αριθ. L 022 της 27/01/1984 σ. 0030 - 0030

***** ΑΠΟΦΑΣΗ αριθ. 207/84/ΕΚΑΧ ΤΗΣ ΕΠΙΤΡΟΠΗΣ  της 25ης Ιανουαρίου 1984  για τον καθορισμό των τροποποιημένων ποσοστών μειώσεως για το πρώτο τρίμηνο του 1984 σύμφωνα με την απόφαση αριθ. 2177/83/ΕΚΑΧ περί παρατάσεως του συστήματος επιτηρήσεως και ποσοστώσεων παραγωγής για ορισμένα προϊόντα των επιχειρήσεων σιδήρου και χάλυβα  Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη για την ίδρυση της Ευρωπαϊκής Κοινότητας Άνθρακα και Χάλυβα,  την απόφαση αριθ. 2177/83/ΕΚΑΧ της Επιτροπής της 28ης Ιουλίου 1983 περί παρατάσεως του συστήματος επιτηρήσεως και ποσοστώσεων παραγωγής για ορισμένα προϊόντα των επιχειρήσεων σιδήρου και χάλυβα (1), όπως τροποποίηθηκε για τρίτη φορά από την απόφαση αριθ. 3280/83/ΕΚΑΧ (2), και ιδίως το άρθρο 9 παράγραφος 1,  Εκτιμώντας:  ότι τα ποσοστά μειώσεως ορισμένων προϊόντων για το πρώτο τρίμηνο του 1984 καθορίστηκαν με την απόφαση αριθ. 3236/83/ΕΚΑΧ της Επιτροπής της 16ης Νοεμβρίου 1983 (3)·  ότι το άρθρο 9 παράγραφος 1 της απόφασης αριθ. 2177/83/ΕΚΑΧ προβλέπει ότι τα εν λόγω ποσοστά μειώσεως μπορούν να τροποποιηθούν, όχι αργότερα από την πρώτη εβδομάδα του δεύτερου μήνα του εξεταζόμενου τριμήνου, ανάλογα με την εξέλιξη της αγοράς·  ότι η εξέλιξη της αγοράς επιβάλλει την τροποποίηση των ποσοστών μειώσεως για το πρώτο τρίμηνο του 1984 στη βάση μελετών που διενεργήθηκαν σε συνεργασία με επιχειρήσεις και συνδέσμους επιχειρήσεων,  ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:  Άρθρο 1  1. Το ποσοστό μειώσεως για τον καθορισμό ποσοστώσεως παραγωγής για το πρώτο τρίμηνο του 1984, που καθορίστηκε με την απόφαση αριθ. 3236/83/ΕΚΑΧ της Επιτροπής για την ακόλουθη κατηγορία προϊόντων τροποποιείται ως εξής:  «κατηγορία IV: 35»  2. Το ποσοστό μειώσεως για τον καθορισμό του τμήματος της ποσοστώσεως παραγωγής που μπορεί να διατεθεί στην κοινή αγορά, το οποίο ορίζει η απόφαση αριθ. 3236/83/ΕΚΑΧ της Επιτροπής, για την ακόλουθη κατηγορία προϊόντων, τροποποιείται ως εξής:  «κατηγορία IV: 37»  3. Τα παραπάνω ποσοστά μειώσεως υποκαθιστούν τα αντίστοιχα ποσοστά που είχαν καθοριστεί στην απόφαση αριθ. 3236/83/ΕΚΑΧ της Επιτροπής.  Άρθρο 2  Η παρούσα απόφαση αρχίζει να ισχύει την ημέρα της δημοσίευσής της στην Επίσημη Εφημερίδα των Ευρωπαϊκών Κοινοτήτων.  Η παρούσα απόφαση είναι δεσμευτική ως προς όλα τα μέρη της και ισχύει άμεσα σε κάθε κράτος μέλος.  Βρυξέλλες, 25 Ιανουαρίου 1984.  Για την Επιτροπή  Etienne DAVIGNON  Αντιπρόεδρος  (1) ΕΕ αριθ. L 208 της 31. 7. 1983, σ. 1.  (2) ΕΕ αριθ. L 322 της 19. 11. 1983, σ. 35.  (3) ΕΕ αριθ. L 319 της 17. 11. 1983, σ. 33.